Почитувани студенти,

Ве известуваме дека наставата на Архитектонскиот факултет во Скопје во новата учебна 2021/2022 година ќе започне во петок, 1.10.2021, согласно годишниот календар и распоредот на часовите, објавени на факултетската веб страна.

Заради непречено започнување на наставниот процес, потребно е студентите запишани во 1, 3, 5, 7 и 9 семестар да извршат избор од понудените изборни предмети и студија за соодветниот семестар.

**ИЗБОРНИ ПРЕДМЕТИ**

Анкетните листови за изборните предмети за секој семестар се објавени на веб страната на факултетот, од каде треба да се симнат, задолжително пополнат со име и презиме и број на индекс, како и со редни броеви на предметите, каде бројот „1“ ќе означи прв (најпосакуван) избор, бројот „2“ ќе означи втор избор итн. Анкетните листови треба да се испратат на соодветната мејл адреса објавена на веб страната на факултетот, најдоцна до понеделник, 4.10.2021 година. Во наслов на мејлот (subject) треба да биде наведено името и презимето на студентот и бројот на индекс. Содржината на изборните предмети може да се најде во Студиската програма согласно која студираат студентите, која исто така е објавена на факултетската веб страна.

Студентите кои во предвидениот рок нема да изберат предмет согласно горенаведената постапка ќе бидат распределени на предмети каде има слободни места. Ќе бидат активирани оние изборни предмети на кои се пријавиле минимум потребни кандидати.

**ИЗБОРНИ СТУДИЈА**

Студентите од 7 и 9 семестар ќе треба да направат избор и на студијата во кои сакаат да учествуваат, а за кои ќе се одржи презентација по електронски пат, која е закажана за петок, 8.10.2021 година, за студентите во 7 семестар со почеток во 10 часот, а за студентите од 9 семестар со почеток во 11:30 часот. Линкот за најавување на платформата Microsoft Teams ќе биде објавен на факултетската веб страната најдоцна во петок, 8.10.2021 година.

Студентите од 9 семестар треба изборот на Студиото да го направат во текот на истиот ден (петок, 8.10.2021) следејќи ја постапката на пополнување на соодветните анкетни листови која е опишана погоре.

Студентите кои во предвидениот рок нема да изберат студио согласно горенаведената постапка ќе бидат распределени на студија каде има слободни места. Ќе бидат активирани оние изборни студија на кои се пријавиле минимум потребни кандидати.

**АРХИТЕКТОНСКА РАБОТИЛНИЦА**

По завршувањето на презентациите на Архитектонските студија за 9 семестар ќе биде презентирана и архитектонската работилница.

На сите студенти им посакуваме успешен почеток на новата учебна година.

Со почит,

Архитектонски факултет - Скопје